[{"text_idx": "#000000", "text": "KoolitusedWP o\u0303pik ja e-kursusKoolitusel valminud veebilehedBlogiKontakt"}, {"text_idx": "#000001", "text": "Sotsiaalne reklaam internetis. Mida on neilt o\u0303ppida?"}, {"text_idx": "#000002", "text": "Hea sotsiaalreklaam toimib kui viirus, mis levib ta\u0308nu sotsiaalmeediale ja internetile va\u0308ga kiiresti. To\u0303husad sotsiaalreklaamid on lu\u0308hikesed, konkreetsed ja panevad sihtgrupi kas midagi tegema vo\u0303i to\u0303siselt probleemi u\u0308le mo\u0303tlema. Ku\u0308simus on millal tulevad tulemused?"}, {"text_idx": "#000003", "text": "Tavaliselt tehakse reklaamikampaaniaid lu\u0308hiajalise suunitluse ja kiire kasumi eesma\u0308rgil, kuid see on vaid u\u0308ks osa sinu turundusstrateegiast."}, {"text_idx": "#000004", "text": "Meil, va\u0308ikeettevo\u0303tjatel, tuleks samuti planeerida pikemalt ette oma u\u0308htse so\u0303numi ja bra\u0308ndi levikut internetis."}, {"text_idx": "#000005", "text": "To\u0303sistelt sotsiaalreklaami tellijatelt ja loojatelt on eelko\u0303ige o\u0303ppida just va\u0308iksematel ettevo\u0303tetel, sest suurettevo\u0303tted ja valitsusasutused planeerivad oma so\u0303numi ja bra\u0308ndi turundamist ette paremal juhul kuni 10 aastat."}, {"text_idx": "#000006", "text": "Planeeri oma internetireklaami pikema perspektiiviga"}, {"text_idx": "#000007", "text": "Loomulikult ei piisa sul u\u0308hest reklaamikampaaniast, mille mo\u0303ju on vaid lu\u0308hiajaline. Ku\u0308llap oled ka sina saanud pikkade aastate va\u0308ltel ajudesse regulaarset pesupulbri vo\u0303i hu\u0308gieenisidemete reklaami. Tulemuseks on paljude puhul see, et neil ei ole poes probleemi otsuse tegemisega meeletute valikuvo\u0303imaluste seast."}, {"text_idx": "#000008", "text": "Pealegi on u\u0308hekordsel reklaamil u\u0308ldiselt no\u0303rk, meenutav mo\u0303ju ning see on oma olemuselt sotsiaalne, kollektiivne kogemus (Ritson ja Elliott 1999)."}, {"text_idx": "#000009", "text": "Pigem tuleneb reklaami majanduslik jo\u0303ud selle vo\u0303imest esitleda bra\u0308nde nii tarbijaile kui ka investoritele ja teistele sidusru\u0308hmadele suunitlusega vajutada bra\u0308ndiga seonduv inimeste ma\u0308llu pikemaks ajaks."}, {"text_idx": "#000010", "text": "Kui kaua la\u0308ks na\u0308iteks Maanteeametil aega, et helkuri kasutamise vajalikkus jo\u0303uaks tavakodanikule kohale?"}, {"text_idx": "#000011", "text": "Emori uuringute ja maanteameti kohaselt pidas helkuri kandmise vajalikust oluliseks:"}, {"text_idx": "#000012", "text": "1995/1996 \u2013 6% ta\u0308iskasvanute seas. Samal ajal oli see na\u0308itaja Soomes ca 37%\n2003 \u2013 45% ta\u0308iskasvanute seas ja 85% laste seas\n2007 \u2013 63% ta\u0308iskasvanute seas ja 91% laste seas\n2009 \u2013 74% ta\u0308iskasvanute seas ja 96% laste seas\n2011 \u2013 73% ta\u0308iskasvanute seas ja 95% laste seas"}, {"text_idx": "#000013", "text": "To\u0303si, siin ei ole palju pistmist internetireklaamiga, vaid me na\u0308eme, et sotsiaalreklaam helkurikampaaniate ja selgitusto\u0308o\u0308 na\u0308ol on hakanud vilja kandma aastate pikkuse to\u0308o\u0308 tulemusena."}, {"text_idx": "#000014", "text": "Siin on na\u0308ide Maanteeameti 2008 aasta karmist sotsiaalreklaamist, mis pani inimesi to\u0303siselt mo\u0303tlema."}, {"text_idx": "#000015", "text": "Kui vaadata selle video vaatamiste arvu (3768) YouTube kanalis, siis ei ole see Eesti kontekstis midagi ma\u0308rkimisva\u0308a\u0308rset. Internetireklaami osakaal on minimaalne vo\u0303i olematu ja pigem on see levinud ise."}, {"text_idx": "#000016", "text": "Na\u0308ha on, et sellel ajal ei olnud Maanteeametil ka oma YouTube kanalit, kuid ta\u0308naseks on see juba mo\u0308o\u0308danik."}, {"text_idx": "#000017", "text": "Na\u0308ide, kuidas ga\u0308ngsterid elu pa\u0308a\u0308stavad"}, {"text_idx": "#000018", "text": "Briti Su\u0308dame Sihtasutus on lasknud teha elustamise teemalise video, kus gangsterid o\u0303petavad sind elu pa\u0308a\u0308stma. Samas pakutakse, et sa laeksid oma mobiili vastava sisulise rakenduse, mida kasutada ha\u0308daolukorras. Teine tegevus, mida video vaatajalt oodatakse on selle jagamine Twitteris. Vaata ise ja\u0308rgi."}, {"text_idx": "#000019", "text": "See video on tehtud so\u0303na otseses mo\u0303ttes puust ja punaselt, et igau\u0308ks saaks aru kuidas tuleb ka\u0308ituda ja mida konkreetselt teha sellises olukorras. Samuti on selge mis tegevusi reklaami vaatajalt oodatakse."}, {"text_idx": "#000020", "text": "Kui vaadata statistikat, siis on na\u0308ha, et esimesel pa\u0308eval on reklaami na\u0308idatud ca 300 tuhandele ja sealt edasi on alanud viraalne levik."}, {"text_idx": "#000021", "text": "Et sellist hoogu sisse saada tuleb kindlasti anda tuld ko\u0303igist kanalitest koordineeritult."}, {"text_idx": "#000022", "text": "Kas sinu toote vo\u0303i teenuse reklaam vo\u0303iks mo\u0303juda sama selgelt ja tugevalt kui hea sotsiaalreklaam?"}, {"text_idx": "#000023", "text": "Kui terav ja elula\u0308hedane sotsiaalreklaam suudab sihtgruppi liigutada (raputada), siis miks ei vo\u0303iks me sarnaselt u\u0308les ehitada reklaame toote vo\u0303i teenuse tarbijale seal kus see vo\u0303imalik."}, {"text_idx": "#000024", "text": "Siin on u\u0308ks hea sotsiaalreklaami na\u0308ide Uusmeremaa transpordiagentuurilt:"}, {"text_idx": "#000025", "text": "U\u0308ldiselt on karmid ja teravalt mure kohti puudutavad sotsiaalreklaamid mo\u0303jusamad kui pehmed reklaamid. Samuti saavad need ka ko\u0303ige rohkem kriitikat, sest inimeste vaatenurgad on erinevad."}, {"text_idx": "#000026", "text": "Auditooriumi ta\u0308helepanu saavutamiseks ning sotsiaalse so\u0303numi to\u0308o\u0308tlemiseks levinumad viisid on s\u030cokeerimine, asjale teise nurga alt vaatamine, tugevate emotsioonide tekitamine, provotseerimine vastu vaidlema, to\u0303este faktide veenev esitus."}, {"text_idx": "#000027", "text": "Inimene on oma olemuselt laisk ja mugav ja seni kui ta ei pea millestki loobuma vo\u0303i see ei ohusta teda vo\u0303i tema la\u0308hedasi, ei la\u0308he talle paljud so\u0303numid korda."}, {"text_idx": "#000028", "text": "Valgevene sotsiaalreklaam \u201cIgavene ma\u0308lestusma\u0308rk purjuspeaga ujujatele\u201d"}, {"text_idx": "#000029", "text": "Viimane na\u0308ide tuleb Volkswagenilt, kus ta na\u0308itab piltlikult la\u0308bi katsealuste, mis juhtub kui auto roolis vastata telefonile vo\u0303i saata tekstiso\u0303numit jne. Selle reklaami varjatud eesma\u0308rk vo\u0303iks olla see, et VolksWagen hoolib oma klientidest. Siin on tegu nii sotsiaalse reklaamiga, kui bra\u0308ndi kinnistamisega inimeste ajju."}, {"text_idx": "#000030", "text": "Statistika ra\u0308a\u0308gib enda eest ise."}, {"text_idx": "#000031", "text": "Miks pole mitmed head Eesti sotsiaalreklaamid internetis levinud?"}, {"text_idx": "#000032", "text": "See, et hea reklaam internetis levib kiiresti, on to\u0303si, kuid sellele on vaja anda esimene tugev to\u0303uge (kiireim viis on tasuline reklaam) ja saavutada nn kriitiline mass, peale mida hea reklaam levib inimeste abil."}, {"text_idx": "#000034", "text": "Miks neid kasutada? Nende kanalite reklaamito\u0308o\u0308riistad vo\u0303imaldavad sihtida reklaami va\u0308ga ta\u0308pselt. Sa ei pea kulutama reklaamiraha ilma, et sa ei saaks ta\u0308pselt mo\u0303o\u0303ta selle efektiivsust."}, {"text_idx": "#000035", "text": "Facebooki reklaami tegemise to\u0308o\u0308riist vo\u0303imaldab na\u0308idata reklaame meie parameetritele vastavale sihtgrupile. Milleks kulutada reklaamiraha nende peale, keda see reklaam ei puuduta."}, {"text_idx": "#000037", "text": "Kuna video u\u0308tleb rohkem kui 1000 pilti, siis miks mitte seda levitada la\u0308bi YouTube oma ta\u0308pselt sihitud sihtgrupile. U\u0308lal toodud pildil on na\u0308ha millised sihtimise vo\u0303imalused on meil kasutada."}, {"text_idx": "#000038", "text": "Sotsiaalreklaam, mida loovad ja levitavad inimesed mitte reklaamiagentuurid ning mille sisu ja po\u0303hjus ja\u0308a\u0308vad sageli tagaplaanile"}, {"text_idx": "#000039", "text": "Ameerikast alguse saanud Ice Bucket Challenge ehk nn ja\u0308a\u0308-a\u0308mbri va\u0308ljakutse on heategevuslik aktsioon, mille ellukutsujad on ALS assotsiatsioon ehk ravimatu lihasehaiguse sihtasutus. Nende eesma\u0308rk on to\u0303sta teadlikkust ALSi kohta ja innustada annetajaid haigeid toetama."}, {"text_idx": "#000040", "text": "Kui keegi esitab sulle va\u0308ljakutse, siis pead sa kallama ise vo\u0303i laskma kallata endale pa\u0308he a\u0308mbrita\u0308ie ja\u0308a\u0308ku\u0308lma vett. Seda tegevust tuleb filmida, et see sotsiaalmeediasse u\u0308les riputada. Videos tehakse teatavaks kolm ja\u0308rgmist, kellel on 24 tundi aega va\u0308ljakutsele vastata. Kes o\u0308o\u0308pa\u0308eva jooksul va\u0308ljakutset vastu ei vo\u0303ta, peab USAs annetama 100 dollarit ALSi u\u0308hingule viimase veebilehe kaudu. Need, kes end veega u\u0308le kastavad, annetavad 10 dollarit."}, {"text_idx": "#000041", "text": "Eestis on see samuti erakordselt ha\u0308sti levinud ja Eesti Lihasehaigete Selts on saanud ligi kuu ajaga ca 100 000 eurot oma haigete toetuseks. Samas kasvab inimeste teadlikus sellest raskest haigusest."}, {"text_idx": "#000043", "text": "Nii nagu hea sotsiaalreklaam levib internetis viiruslikult levib ka kommerts reklaam. Pa\u0308a\u0308steamet on meile palju pikki aastaid tagunud pa\u0308he, et suitsuandur pa\u0308a\u0308stab elu vo\u0303i Maanteeamet on helkuri kandmise vajalikkuse kampaaniaid korraldanud vaata et enam kui 10 aastat. Nende ja\u0308rjepidev to\u0308o\u0308 on ka va\u0308hemalt statistika ja\u0308rgi hakanud vilja kandma."}, {"text_idx": "#000044", "text": "See on kui PR to\u0308o\u0308, millel on fookuses u\u0308ks so\u0303num sihtgrupile. Meil, va\u0308ikeettevo\u0303tjatel, tuleks vo\u0303tta ka\u0308sile ja to\u0308o\u0308tata va\u0308lja oma so\u0303num, mis vajutab meie sihtgrupile piltlikult ko\u0303ige valusamsse kohta. Samas tuleb teha plaan, kuidas me kaasame ja harime oma sihtgruppi. Vahendid selle levitamiseks on meil paremad kui kunagi varem."}, {"text_idx": "#000045", "text": "Kui sulle meeldis see postitus, siis palun jaga seda!"}, {"text_idx": "#000046", "text": "Saad 1 x kuus head no\u0303u kodulehe, SEO vo\u0303i sotsiaalmeedia kohta"}, {"text_idx": "#000047", "text": "Vaata, mis koolitusi veel pakume"}, {"text_idx": "#000048", "text": "Esimene Google Analyticsi o\u0303pik eesti keeles"}, {"text_idx": "#000049", "text": "O\u0303pik annab so\u0303na-so\u0303nalised juhiseid, kuidas leida u\u0308les mu\u0308u\u0308ki mo\u0303jutavad tehnilised kitsaskohad."}, {"text_idx": "#000050", "text": "O\u0303pik keskendub e-poe loomisele ja tasuta pluginate tutvustamisele, mis aitavad e-poele lisada lisafunktsionaalsust. Ka\u0308ime la\u0308bi kogu e-poe loomise protsessi \u2013 toodetest kuni arveni."}, {"text_idx": "#000051", "text": "Reklaam ja mu\u0308u\u0308k internetis (22)"}]